DA Den Europæiske Unions Tidende L 54/16

AFGØRELSE Nr. 1/2017 VEDTAGET AF DEN BLANDEDE KOMITÉ EU-SCHWEIZ

af 8. februar 2017

om ændring af tabel II, III og tabel IV, litra b), i protokol nr. 2 til overenskomsten mellem Det Europæiske Økonomiske Fællesskab og Schweiz af 22. juli 1972 for så vidt angår bestemmelserne om forarbejdede landbrugsprodukter [2017/362]

DEN BLANDEDE KOMITÉ —

under henvisning til overenskomsten mellem Det Europæiske Økonomiske Fællesskab og Schweiz, undertegnet i Bruxelles den 22. juli 1972 (1), i det følgende benævnt »overenskomsten«, ændret ved aftalen mellem Det Europæiske Fællesskab og Det Schweiziske Forbund om ændring af overenskomsten for så vidt angår bestemmelserne om forarbejdede landbrugsprodukter (2), undertegnet i Luxembourg den 26. oktober 2004, og protokol nr. 2 hertil, særlig artikel 7, og

som erindrer om, at den reviderede protokol nr. 2 blev indgået med henblik på at forbedre den gensidige markedsadgang for forarbejdede landbrugsprodukter,

som henviser til de betænkeligheder, der blev rejst af Unionen ved den blandede komités 61. møde den 3. december 2015,

som mener, at det er hensigtsmæssigt at foretage en teknisk tilpasning vedrørende fastsættelsen af basisbeløbene i tabel IV, litra b), i protokol nr. 2 ved at øge den rabat, der anvendes på forskellene i referencepriserne for at fastsætte basisbeløbene, fra 15 til 18,5 procent,

som mener, at denne tekniske tilpasning løser EU's betænkeligheder vedrørende opretholdelsen af de kontraherende parters relative præferencemarginer, jf. artikel 5, stk. 3, i protokol nr. 2, og at den er i overensstemmelse med aftalens overordnede mål om harmonisk at udvikle handelen mellem de kontraherende parter,

som bemærker, at de kontraherende parter har til hensigt fortsat at overholde deres respektive forpligtelser i henhold til protokol nr. 2, særlig at gennemføre revisionen i artikel 5, stk. 2 og 3, mindst en gang om året i overensstemmelse med protokollens mål,

som tager følgende i betragtning:

(1) Tabel I og II i protokol nr. 2 til overenskomsten indeholder lister over de produkter, som protokollen finder anvendelse på. Alle varer henhørende under HS-position 2202 falder ind under anvendelsesområdet for protokol nr. 2, undtagen frugt- eller grøntsagssafter fortyndet med vand eller tilsat kulsyre. Forskelle i fortolkningen af definitionen af frugt- og grøntsagssafter fortyndet med vand eller tilsat kulsyre, har medført uensartede klassificeringer.

(2) Beskrivelsen af varerne henhørende under HS-position 2202, som er undtaget fra protokollens anvendelsesområde, bør derfor præciseres i tabel II.

(3) Med henblik på gennemførelsen af protokol nr. 2 til overenskomsten er der fastsat hjemmemarkedsreferencepriser for de kontraherende parter.

(4) Der er sket ændringer i de faktiske priser på de kontraherende parters hjemmemarkeder for råvarer, for hvilke der anvendes prisudligningsforanstaltninger.

(5) Det er derfor nødvendigt at ajourføre de referencepriser og beløb, som er anført i tabel III og tabel IV, litra b), i protokol nr. 2 —

VEDTAGET DENNE AFGØRELSE:

Artikel 1

I protokol nr. 2 til overenskomsten foretages følgende ændringer:

a) Tabel II ændres som anført i bilag I til nærværende afgørelse.

b) Tabel III erstattes af teksten i bilag II til denne afgørelse.

c) Tabel IV, litra b), erstattes af teksten i bilag III til denne afgørelse.

Artikel 2

Denne afgørelse træder i kraft den 1. marts 2017 og anvendes fra den dato.

Denne afgørelse offentliggøres i Den Europæiske Unions Tidende den 1. marts 2017.

Udfærdiget i Bruxelles, den 8. februar 2017. På den blandede komités vegne Petros SOURMELIS Formand

(1) EFT L 300 af 31.12.1972, s. 189.

(2) EUT L 23 af 26.1.2005, s. 19.

BILAG I I tabel II affattes teksten for HS-position 2202 således: »HS-kode Varebeskrivelse 2202 Vand, herunder mineralvand og vand tilsat kulsyre, tilsat sukker eller andre sødemidler eller aromatiseret, og andre ikke-alkoholholdige drikkevarer, undtagen frugt- og grøntsagssafter henhørende under pos. 2009 : .10 — Vand, herunder mineralvand og vand tilsat kulsyre, tilsat sukker eller andre sødemidler eller aromatiseret .91 — Alkoholfrit øl .99 — Andre varer: ex ex.99 — — Andre varer end grøntsags- eller frugtsafter henhørende under position 2002 og 2009 og blandinger heraf, tilsat kulsyre eller fortyndet med vand eller vandige udtræk af te, urter, kaffe eller maté, og i andre tilfælde end med indhold af mælkebestanddele henhørende under position 0401 og 0402 «

BILAG II »Tabel III EU's og Schweiz' hjemmemarkedsreferencepriser Landbrugsråvarer Schweiz' hjemmemarkedsreferencepris CHF pr. 100 kg netto EU's hjemmemarkedsreferencepris CHF pr. 100 kg netto Artikel 4, stk. 1 Anvendes i Schweiz Forskellen mellem Schweiz' og EU's referencepris CHF pr. 100 kg netto Artikel 3, stk. 3 Anvendes i EU Forskellen mellem Schweiz' og EU's referencepris EUR pr. 100 kg netto Blød hvede 52,10 18,37 33,75 0,00 Hård hvede — — 1,20 0,00 Rug 42,75 16,35 26,40 0,00 Byg — — — — Majs — — — — Mel af blød hvede 90,40 40,20 50,20 0,00 Sødmælkspulver 585,00 261,37 323,65 0,00 Skummetmælkspulver 396,20 195,08 201,10 0,00 Smør 1 010,90 368,10 642,80 0,00 Hvidt sukker — — — — Æg — — 38,00 0,00 Friske kartofler 43,25 17,66 25,60 0,00 Vegetabilske fedtstoffer — — 170,00 0,00«